ΓΡΑΠΤΗ ΕΡΩΤΗΣΗ P-4077/00

υποβολή: Mario Mantovani (PPE-DE) προς την Επιτροπή

(20 Δεκεμβρίου 2000)

Θέμα: Μετεγγραφές ποδοσφαιριστών

Το 1998 η Επιτροπή κατήγγειλε το ισχύον στην ΕΕ σύστημα μετεγγραφών ποδοσφαιριστών θεωρώντας το αντίθετο με τους κοινοτικούς κανόνες σχετικά με την ελεύθερη κυκλοφορία προσώπων και το δικαίωμα ανταγωνισμού.

Η Επιτροπή ζήτησε από την UEFA, τη FIFA και τις άλλες κύριες ενώσεις καθώς και ενδιαφερόμενα σωματεία (Επαγγελματικές Ενώσεις Ποδοσφαίρου, Επιτροπές Ευρωπαϊκών Πρωταθλημάτων mldr) να παρουσιάσουν τις προτάσεις τους.

Η FIFA και η UEFA παρουσίασαν στις 31 Οκτωβρίου τις προτάσεις τους και ανέλαβαν να διαπραγματευθούν με την Επιτροπή πριν λήξη το έτος, έναν οριστικό κανονισμό που θα καθιστά συμβατή την κοινοτική συνθήκη για την ελεύθερη κυκλοφορία εργαζομένων με τον ιδιάζοντα χαρακτήρα του κόσμου του ποδοσφαίρου, όπως καθορίσθηκε επίσης στη δήλωση σχετικά με την ιδιομορφία του αθλητισμού του Συμβουλίου της Νίκαιας.

Η Επίτροπος Reding έχει ήδη αναγγείλει ότι δεν προτίθεται να διαλύσει το ισχύον σύστημα μετεγγραφών και ότι η Επιτροπή είναι διατεθειμένη να σεβασθεί την αυτονομία του επαγγελματικού ποδοσφαίρου, αποδεχόμενη ορισμένες αντισταθμίσεις για συμβόλαια και καθορίζοντας συγκεκριμένους κανόνες που θα περιορίζουν τις μετεγγραφές σε εύθετο χρόνο.

Εκτιμώντας επομένως το γεγονός ότι η Επιτροπή έχει αντιληφθεί το εν λόγω πρόβλημα και προσπαθεί να βάλει κάποια τάξη σχετικά, το σύστημα αυτό θα δημιουργούσε οπωσδήποτε δυσχέρειες, προκαλώντας τον κίνδυνο να ωθήσει τους ποδοσφαιριστές και τα σωματεία να κάνουν κατάχρηση του μέσου της ακύρωσης των συμβολαίων. Στην περίπτωση αυτή δεν θα έπρεπε να θεωρείται καταχρηστική π.χ. η μετεγγραφή ενός ποδοσφαιριστή από το ένα σωματείο στο άλλο απλώς και μόνο με μια οικονομική συμφωνία;

Όλα αυτά θα δημιουργούσαν καταστρεπτικά αποτελέσματα όχι μόνο για τον κόσμο του ποδοσφαίρου αλλά και για την εκπαιδευτική του λειτουργία και λειτουργία άνδρωσης έναντι των νέων της Ευρώπης. Αρκεί να σκεφθούμε π.χ. σε ποιες αρνητικές συνέπειες θα οδηγούσε μια διαρκείς σειρά μετεγγραφών ποδοσφαιριστών που θα φορούσαν διάφορες φανέλες κατά τη διάρκεια του ιδίου πρωταθλήματος" τούτο θα δημιουργούσε στη συνέχεια αρνητικές συνέπειες μίμησης και για τους ποδοσφαιριστές και τα σωματεία κατώτερων κατηγοριών. Μπορεί η Επιτροπή να παράσχει τελευταία στοιχεία σχετικά με τις τρέχουσες διαπραγματεύσεις μεταξύ της ιδίας και της FIFA και της UEFA, όπως επίσης και σχετικά με τις προόδους που έχουν επιτελεσθεί σχετικά, λαμβάνονταςπόψη το γεγονός ότι η ακύρωση του συμβολαίου θα μπορούσε να καθιερώσει έναν επικίνδυνο μηχανισμό που θαποσκάψει την ιδιομορφία του κόσμου του ποδοσφαίρου και του αθλητισμού γενικότερα όπως δηλώθηκε στο Ευρωπαϊκό Συμβούλιο της Νίκαιας;

Προτίθεται εξάλλου η Επιτροπή να ολοκληρώσει τις διαπραγματεύσεις εντός του καθορισμένου χρονοδιαγράμματος και να επισπεύσει την επίλυση του προβλήματος προκειμένου τούτο να μην αποβεί εις βάρος των θεσμικών οργάνων του ποδοσφαίρου;

Απάντηση της κας Reding εξ ονόματος της Επιτροπής

(29 Ιανουαρίου 2001)

Το ζήτημα των μεταγραφών αποτελεί επί του παρόντος το αντικείμενο μιας διαδικασίας ενώπιον της Επιτροπής δυνάμει του κοινοτικού δικαίου περί ανταγωνισμού. Καθώς η Επιτροπή πρέπει να τηρήσει τους κανόνες που διέπουν αυτό το είδος διαδικασίας προκειμένου να σεβαστεί τα δικαιώματα των άμεσα ενδιαφερόμενων μερών, δεν μπορεί να παράσχει στον αξιότιμο βουλευτή τις πληροφορίες που ζήτησε.

Παρόλα αυτά, η Επιτροπή θα ήθελε να επιστήσει την προσοχή του αξιότιμου βουλευτή στις ακόλουθες γενικές αρχές ώστε να βοηθήσει στην αποσαφήνιση της ακολουθούμενης προσέγγισης.

Πρώτον, η Επιτροπή επισήμανε τη δέσμευσή της στον αθλητισμό στην έκθεση του Ελσίνκι για τον αθλητισμό που εγκρίθηκε το Δεκέμβριο του 1999. Η Επιτροπή γνωρίζει πλήρως την ειδική φύση της αθλητικής δραστηριότητας και, ιδίως τον κοινωνικό και εκπαιδευτικό της ρόλο. Ταυτόχρονα, η Επιτροπή, ως θεματοφύλακας της συνθήκης ΕΚ, είναιποχρεωμένη να ασχολείται με τις καταγγελίες που απευθύνονται σε αυτήν. Αυτό συνέβη και στην περίπτωση των μεταγραφών, όταν οι ενάγοντες αμφισβήτησαν τους παραδοσιακούς κανόνες της Διεθνούς Ομοσπονδίας των Ποδοσφαιρικών Ενώσεων (FIFA) βάσει του κοινοτικού δικαίου σχετικά με τον ανταγωνισμό και την ελεύθερη κυκλοφορία των προσώπων. Η Επιτροπή έπρεπε να εξετάσει τις εν λόγω διατάξεις.

Δεύτερον, η Επιτροπή δεν επιθυμεί να επιβάλει ένα σύστημα μεταγραφών στο επαγγελματικό ποδόσφαιρο ούτε και έχει την εξουσία να το κάνει. Ο ρόλος της είναι, πολύ απλά, να εξασφαλίσει ότι το σύστημα των μεταγραφών συμμορφώνεται με το κοινοτικό δίκαιο. Με την προϋπόθεση αυτή, η Επιτροπή σέβεται την αυτονομία του αθλητικού κόσμου για τον καθορισμό των κανόνων του.

Τέλος, η Επιτροπή ελπίζει ότι η εξευρεθείσα λύση όχι μόνο συμμορφώνεται με το κοινοτικό δίκαιο αλλά και εξυπηρετεί με τον καλύτερο τρόπο τα συμφέροντα του ποδοσφαίρου και όλων όσοι δραστηριοποιούνται στον τομέα αυτό.

Έχοντας τα ανωτέρωπόψη, η Επιτροπή αναλύει επί του παρόντος τις προτάσεις που ελήφθησαν στις 31 Ιουλίου 2000 σχετικά με τη μεταρρύθμιση του συστήματος μεταγραφών. Στουςπό συζήτηση τομείς περιλαμβάνεται η διαδικασία λύσης των συμβάσεων. Η Επιτροπή πιστεύει ότι στην περίπτωση αυτή, καθώς και σε πολλούς άλλους τομείς, είναι σημαντικό να συνδυαστούν αρμονικά οι ειδικές ανάγκες για τη διοργάνωση των αθλητικών εκδηλώσεων με το σεβασμό για τις βασικές αρχές του κοινοτικού δικαίου.